OpenLLM-France/wikimedia huggingface dataset:
# Guillermo Eduardo Stirling Soto

Guillermo Eduardo Stirling Soto (nascut el 4 de març de 1937) és un notari i polític uruguaià pertanyent al Partit Colorado. Va ser ministre de l'Interior entre 1998 i 2004, durant les presidències de Julio María Sanguinetti Coirolo i de Jorge Batlle Ibáñez. Va ser candidat pel seu partit en les eleccions presidencials del 2004, obtenint-ne el tercer lloc amb un 10,36% dels vots.

## Biografia

Es va graduar com a notari per la Universitat de la República el 1963. Aquest mateix any va donar suport al sector de Zelmar Michelini. Durant la dictadura, Stirling va militar de forma clandestina.
El 1985, adscrit al batllisme, es va convertir en diputat pel departament de Río Negro. El 1988 va ser president de la Comissió d'Assumptes Internacionals de la Cambra de Diputats. Va ser reelegit el 1989, sent president de la Comissió d'Assumptes Internacionals (1991), Primer vicepresident (1992), vicepresident de la Comissió d'Assumptes Internacionals (1993) i president de la Comissió de Defensa Nacional (1994).
En les eleccions de 1994, sota el Fòrum Batllista, va ser elegit diputat per tercera vegada, representant a Montevideo. En aquest període va ser president de la Cambra de Representants (1995) i vicepresident de la Comissió d'Assumptes Internacionals (1996).
El 9 d'octubre de 1998, durant la presidència de Julio María Sanguinetti, va ser designat ministre de l'Interior, càrrec que va ocupar fins al 28 de febrer de 2000. L'1 de març de 2000, el president electe Jorge Batlle ho va designar i ratificar en la mateixa cartera, que va conduir fins al 16 de març de 2004, sent el ministre que més temps ha estat en aquest càrrec.
En aquesta data va presentar la renúncia per a acceptar la precandidatura d'unitat dels sectors Fòrum Batllista i Llista 15 del Partit Colorado per a les eleccions internes de juny de 2004, resultant finalment candidat presidencial.
El 2007 es va integrar al moviment Vamos Uruguay, per a separar-se un any després abandonant la política.

## Referències

* 1 2 (castellà) Periòdic uruguaià El País: "Guillermo Stirling es el "sustituto" más votado"
* ↑ (castellà) La República: "Con alegría vivo, combato y muero"
* ↑ (anglès) Biografia de Guillermo Stirling Arxivat 2011-10-07 a Wayback Machine.
* ↑ (castellà) Arxiu del Fòrum Batllista Arxivat 2004-10-29 a Wayback Machine.
* ↑ (castellà) Periòdic uruguaià El País: "Stirling se fue de Vamos Uruguay y dejó la política" Arxivat 2012-02-12 a Wayback Machine.
* ↑ (castellà) La República: "Stirling: la "relación con Vamos Uruguay, stand by"
* ↑ (castellà) La República: "Stirling se alejó de Bordaberry"
# Helè

Helè és el nom dels següents personatges:
* Helè o Helenos, príncep d'Epir, fill de Pirros
* Helè, llibert d'Octavi August i governador de Sardenya
* Helè, veterinari romà
# Hackintosh

Es coneix com a Hackintosh a qualsevol màquina no fabricada per Apple capaç d'executar el sistema operatiu de les computadores Macintosh: Mac OS. Un Hackintosh és un Mac clònic, però no tots els Mac clònics són Hackintosh, ja que fins a 1997 Apple permetia la instal·lació del seu sistema en aquest tipus d'equips (per a més informació, veure Clons de Macintosh de l'article Mac OS).
Inicialment, van ser usuaris independents els que ho instal·laven en els seus ordinadors. Es denominava Hackintosh al PC que executava Mac OS X mitjançant els hacks del projecte OSx86, ja que l'únic mètode per aconseguir-ho era hackejant el sistema.
En l'actualitat, hi ha nous mètodes per al mateix propòsit i el significat d'aquesta paraula s'ha estès a com ho coneixem avui, a més que és possible la seva instal·lació en màquines virtuals.
Han sorgit empreses que es dediquen a la venda de PCs amb Mac OS X preinstal·lat. Encara venen cada equip amb la seva respectiva llicència del sistema, aquesta pràctica viola els termes d'ús del sistema operatiu d'Apple, en la restrictiva EULA hi consta que únicament es pot instal·lar el programari en ordinadors Macintosh originals. No obstant això, n'EULA se sustenta en lleis nord-americanes inexistents en la majoria de països. Aquestes empreses, també ofereixen engegades duals (Mac OS X + Windows, per exemple).

## Empreses

* Bizon Computers (Rússia)
* PearC (Alemanya)
* PearC.Iberia (Espanya)
* PC-CHOLLOS.COM (Espanya)
* Psystar (Estats Units)
* Quo Computer (Estats Units)
* OpenPro (Argentina)
# Hackmeeting

El hackmeeting és una reunió d'afeccionats a internet i la informàtica. Les jornades consisteixen en xerrades, tallers, trasteig, i concerts, on la tecnopolítica, el programari lliure, la cultura lliure i la cibercultura són els temes clau. Als Països Catalans, els darrers celebrats foren a Menorca (2005), Mataró (2006), Ca la Fou (Vallbona d'Anoia) (2012) i Vilanova i la Geltrú (2015).

## Vegeu també

* furoner
* Hacklab

## Enllaços externs

* Hackmeeting de l'estat espanyol
* Hackmeeting de l'estat italià: 2005 2004
# Hackney

Hackney és un districte de Londres, Regne Unit, El barri rep el nom de Hackney, el seu districte principal. Les parts del sud i l'est del municipi es consideren popularment com a part de l'est de Londres, i el nord-oest pertany al nord de Londres. La seva població és de 281.120 habitants.
El cor de Hackney és Mare Street. Hackney limita amb Islington a l'oest, Haringey al nord, Waltham Forest al nord-est, Tower Hamlets al sud-est i la City de Londres al sud-oest.
El barri modern es va formar el 1965 per la fusió del districte metropolità de Hackney amb els districtes metropolitans molt més petits de Stoke Newington i Shoreditch.
Gran part de Hackney manté el seu caràcter de ciutat interior i en llocs com Dalston combina grans cases amb urbanitzacions tancades. A South Hackney, a prop de Victoria Park, hi ha fileres de cases victorianes i eduardianes.
El centre històric i administratiu de Hackney és la zona que s'estén aproximadament al nord de Mare Street i envolta l'Església de St John-at-Hackney; conegut com a Hackney Central. Al nord del municipi estan Upper Clapton i Lower Clapton, Stamford Hill i Stoke Newington. A l'est hi ha un ampli espai obert, Hackney Marshes i els districtes de Hackney Wick i Homerton. Les indústries lleugeres al voltant del riu Lea donen feina a més de tres mil persones i part va ser també utilitzat per als Jocs Olímpics de 2012.
Hi ha mil tres-cents edificis protegits a Hackney, incloent-hi l'icònic Hackney Empire, Tudor Sutton House, i la medieval torre de Sant Agustí. El municipi conté 25 àrees de conservació, incloent Clapton Square, i espais verds, com Clapton Common i Clissold Park. Les àrees de conservació també protegeixen grans zones de cases georgianes i victorianes, i zones de patrimoni industrial.
En un informe de 2007, tots els barris de Hackney es trobaven entre el 10% més desfavorits del país, amb un 47% dels nens vivint en llars de baixos ingressos.
Hackney tenia la reputació de ser un dels barris londinencs amb més crims, i alguns dels seus carrers fins i tot s'han anomenat "Murder Mile", tot i que la criminalitat ha baixat molt en els últims anys.

## Barris

El districte de Hackney està compost pels següents barris.
| Dalston De Beauvoir Town Finsbury Park Hackney Central Hackney Downs Hackney Marshes Hackney Wick Haggerston Homerton Hoxton Kingsland | Lea Bridge London Fields Lower Clapton Manor House Newington Green Shacklewell Shoreditch South Hackney Stamford Hill Stoke Newington Upper Clapton |
# Henry Carlsson

Henry Carlsson (Falköping, 29 d'octubre de 1917 - Suècia, 28 de maig de 1999) fou un futbolista suec de la dècada de 1940.
Fou 26 cops internacional amb la selecció sueca amb la qual participà en els Jocs Olímpics d'Estiu de 1948.
Pel que fa a clubs, defensà els colors de AIK, Stade Français i Atlético de Madrid.

## Referències

* ↑ «Archived copy». Arxivat de l'original el 3 novembre 2014. [Consulta: 23 desembre 2014]. Profile at Sports Reference
* ↑ «List of Super Cup Finals». RSSF. [Consulta: 18 març 2011].
* ↑ Barreaud, Marc. Dictionnaire des footballeurs étrangers du championnat professionnel français (1932–1997). L'Harmattan, Paris, 1998. ISBN 2-7384-6608-7.
* ↑ «Profile at AIK». Arxivat de l'original el 2007-09-26. [Consulta: 1r maig 2021].
* ↑ Henry Carlsson a BDFutbol
# Hermòcrates de Rodes

Hermòcrates de Rodes (Hermocrates, Ἑρμοκράτης) fou un ambaixador rodi al servei de Pèrsia. Artaxerxes II de Pèrsia Memnó (404 aC-358 aC) el va enviar a Grècia durant l'expedició d'Agesilau a Àsia per subornar als estats grecs i així aconseguir que els espartans haguessin de cridar a Agesilau. Segons Xenofont fou enviat no pel rei mateix sinó pel sàtrapa Titraustes.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Hermògenes (oficial)

Hermògenes (en llatí: Hermogenes, en grec antic: Ἑρμογένης) va ser un oficial romà que va voler deposar a Pau, bisbe de Constantinoble l'any 342.
L'emperador (probablement Constanci II) va convocar un concili que va anul·lar l'elecció del bisbe Pau. El patriarca va ser deposat i enviat al Pont i el va substituir Eusebi, bisbe de Nicomèdia. Quan Eusebi va morir l'any 342, el poble va fer restaurar Pau que sembla que s'havia escapat del seu exili i havia anat a Roma. Els bisbes arrians van elegir bisbe a Macedoni de Tràcia. Tot això va portar disturbis, mentre l'emperador Constanci era absent. El magister militum Hermògenes, va intentar expulsar Pau, però va morir a mans de la multitud en el tumult que es va produir aleshores.

## Referències

* ↑ Butler, Alban. «St. Paul, bishop of Constantinople, martyr». The lives of the saints, vol. VI. [Consulta: 8 desembre 2023].
# Histona H1

La histona H1 és un dels 5 tipus principals d'histones relacionats en l'estructura de la cromatina en les cèl·lules eucariotes. Una variant de la histona H1 és la histona H5 que té una estructura i funció similar.
Té un domini globular central i cues terminals C i N que s'impliquen en l'empacatge de l'estructura de solenoide de 30 nm del collar de perles d'histones.
Hi ha la meitat d'unitats de les histones H1 que de les altres. Això és degut al fet que no compon la perla del nucleosoma com sí les altres histones. En lloc d'això se situa al cim de l'estructura, posant al seu lloc l'ADN que està envoltant el nucleosoma. En concret, la proteïna H1 s'ajunta a la regió connectora de l'ADN (d'aproximadament uns 80 nucleòtids de llarg) entre les perles d'histones, ajudant a estabilitzar a la fibra de cromatina en ziga-zaga d'uns 30nm.
# Histologia

La histologia (compost de les paraules gregues: ἱστός "teixit", i -λογία -logia) és l'estudi de l'anatomia microscòpica de les cèl·lules i dels teixits de plantes i animals. Es realitza examinant una fina llesca (secció) de teixit sota un microscopi òptic o un microscopi electrònic. La capacitat de visualitzar o identificar de manera diferencial les estructures microscòpiques sovint es potencia utilitzant tincions histològiques. La histologia és una eina essencial de la biologia i la medicina. Parteix de la base que les cèl·lules tendeixen a agrupar-se per formar aquests teixits.

## Histologia vegetal

La histologia vegetal és la part de la biologia que estudia l'estructura microscòpica dels teixits vegetals. Aquesta ciència es va constituir al segle xix, amb el perfeccionament del microscopi. Es recolza en la citologia, que és l'estudi de la cèl·lula viva. La planta és constituïda per diferents teixits cadascun amb una funció específica: de tipus fonamental, de protecció, de sosteniment, i de conducció.

## Història

Les primeres investigacions histològiques foren possibles a partir de l'any 1600, quan es va incorporar el microscopi als estudis anatòmics. Marcello Malpighi és el fundador de la histologia i el seu nom està encara lligat a diverses estructures histològiques, com els corpuscles de Malpighi o els tubs de Malpighi. En 1665 es descobreix l'existència d'unitats petites dins dels teixits, rebent la denominació de cèl·lules. En 1830, acompanyant les millores que s'introdueixen a la microscòpia òptica, s'aconsegueix distingir el nucli. En 1838 s'introdueix el concepte de la teoria cel·lular. En els anys següents Rudolf Virchow introdueix el concepte que tota cèl·lula s'origina d'una altra cèl·lula (omnis cellula e cellula). La introducció de nous avenços tècnics ha permès en els darrers anys enormes progressos en la investigació histològica. Entre ells cal destacar la microscòpia electrònica, la immunohistoquímica i la tècnica d'hibridació in situ. Les tècniques recents sumades a les noves investigacions han donat pas al sorgiment de la biologia cel·lular.

## Tipus de teixits

* Teixit epitelial
* Teixit conjuntiu (s'hi inclou la sang)
* Teixit cartilaginós
* Teixit muscular
* Teixit nerviós
* Teixit ossi
* Teixit adipós

## Històlegs destacats

* Joan Bartual Moret.
* Santiago Ramón y Cajal

## Vegeu també

* Teixit vegetal
Viccionari
# Hill View Heights

Hill View Heights és una concentració de població designada pel cens dels Estats Units a l'estat de Wyoming. Segons el cens del 2000 tenia 166 habitants.

## Demografia

Segons el cens del 2000, Hill View Heights tenia 166 habitants, 57 habitatges, i 49 famílies. La densitat de població era de 29 habitants/km².
Dels 57 habitatges en un 38,6% hi vivien nens de menys de 18 anys, en un 75,4% hi vivien parelles casades, en un 7% dones solteres, i en un 14% no eren unitats familiars. En el 14% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,1% tenia menys de 18 anys, un 6% entre 18 i 24, un 30,1% entre 25 i 44, un 22,3% de 45 a 60 i un 11,4% 65 anys o més.
L'edat mediana era de 40 anys. Per cada 100 dones de 18 o més anys hi havia 93,3 homes.
La renda mediana per habitatge era de 50.469 $ i la renda mediana per família de 52.031 $. Els homes tenien una renda mediana de 41.875 $ mentre que les dones 31.750 $. La renda per capita de la població era de 24.424 $. Entorn del 13% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hill View Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 14 agost 2010].
* ↑ «Geographic Comparison Table- Hill View Heights». American Fact Finder. Oficina del Cens dels Estats Units, 12-01-2010.
# Herbera bigotuda

Melocichla mentalis és una espècie d'ocell de la família dels macrosfènids (Macrosphenidae) i l'única espècie del gènere Melocichla. Habita praderies i boscos de ribera de l'Àfrica subsahariana], des del Senegal i Gàmbia cap a l'est fins a l'oest d'Etiòpia, i cap al sud fins a Angola, Zàmbia i Moçambic. Absent de les zones de selva humida de l'Àfrica central i Occidental.
# Ho (Ghana)

Ho és una ciutat de Ghana, capital del la Regió Volta i del Ho Municipal District. Es troba entre el mont Adaklu i el mont Galenukui (Serralada de Togo Atakora). A la ciutat hi ha un museu, una catedral i una presó. La població fou de 104.532 habitants el 2010.
Part de la colònia alemanya de Togo fins al 1914, va passar als britànics l'agost d'aquest any. Fou la capital del Togo Britànic. El 1956 la regió va plebiscitar la seva incorporació a Ghana.

## Referències

Viccionari
* ↑ «Ho | Ghana» (en anglés). britannica.com. [Consulta: 4 octubre 2019].
# Hirtia de pompeianis

Hirtia de pompeianis va ser una llei romana establerta a proposta d'Aulus Hirci, que determinava la incapacitació de tots els partidaris de Gneu Pompeu Magne que havien exercit magistratures. Es va aprovar el'any 49 aC, just després que Juli Cèsar ocupàs el poder a Roma.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 64 [Consulta: 14 abril 2022].
# Horsham

* Aquest article tracta sobre la ciutat anglesa. Vegeu-ne altres significats a «Horsham (desambiguació)».
Horsham és un poble del districte de Horsham, West Sussex, Anglaterra. Té una població de 49.897 habitants i districte de 138.018.

## Referències

* ↑ (anglès)«Horsham». City Population. [Consulta: 23 juny 2018].
* ↑ (anglès)«Horsham». City Population. [Consulta: 23 juny 2018].
# Horseshoe Bay

Horseshoe Bay és una ciutat a l'estat de Texas. Segons el cens del 2000 tenia 3.337 habitants.

## Demografia

Segons el cens del 2000, Horseshoe Bay tenia 3.337 habitants, 1.623 habitatges, i 1.186 famílies. La densitat de població era de 55,1 habitants per km².
Dels 1.623 habitatges en un 11,6% hi vivien nens de menys de 18 anys, en un 68,5% hi vivien parelles casades, en un 2,8% dones solteres, i en un 26,9% no eren unitats familiars. En el 24% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,37.
Per edats la població es repartia de la següent manera: un 10,6% tenia menys de 18 anys, un 3,4% entre 18 i 24, un 15% entre 25 i 44, un 36,2% de 45 a 60 i un 34,8% 65 anys o més.
L'edat mediana era de 58 anys. Per cada 100 dones de 18 o més anys hi havia 95,7 homes.
La renda mediana per habitatge era de 54.073 $ i la renda mediana per família de 65.324 $. Els homes tenien una renda mediana de 39.375 $ mentre que les dones 23.019 $. La renda per capita de la població era de 36.254 $. Aproximadament el 5,8% de les famílies i el 6,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Horseshoe Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Horseshoe Bay». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Horseshoe Bay - Lloc web oficial
* Horseshoe Bay, Texas de la Handbook of Texas Online
* http://www.hsbbeacon.com/
* http://www.highlandernews.com/
# Hyla sanchiangensis

Hyla sanchiangensis és una espècie de granota de la família dels hílids. És endèmica de la Xina. Els seus hàbitats naturals inclouen boscos temperats, subtropicals o selva tropical, montans secs, aiguamolls d'aigua dolça, corrents intermitents d'aigua i terres d'irrigació. Està amenaçada d'extinció per la destrucció del seu hàbitat natural.
# I Dreamt I Woke Up

I Dreamt I Woke Up és un documental irlandès dirigit per John Boorman. Protagonitzat per John Hurt i Janet McTeer, i pel director i el seu fill Charley. El documental explora la casa i veïns de John Boorman i les qualitats místiques de les Muntanyes Wicklow així com la seva influència en algunes de les pel·lícules de Boorman.
# I Dreamed a Dream

I Dreamed a Dream és l'àlbum de debut de la cantant escocesa Susan Boyle.

## Llista de cançons

* "Wild Horses"
* "I Dreamed a Dream"
* "Cry Me a River"
* "How Great Thou Art"
* "You'll Se"
* "Daydream Believer"
* "Up to the Mountain"
* "Amazing Grace"
* "Who I Was Borne to Be"
* "Proud"
* "The End of the World"
* "Silent Night"

## Guardons
### Nominacions

* 2011: Grammy al millor àlbum de pop vocal
# Hölstein

Hölstein és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Hölstein en Alemany, Francès o Italià al Diccionari històric de Suïssa.
* Web oficial del municipi
# Herrliberg

Herrliberg és un municipi del cantó de Zúric (Suïssa), situat al districte de Meilen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Herrlisheim-près-Colmar

Herrlisheim-près-Colmar (en alsacià Herrlese) és un municipi francès, situat a la regió del Gran Est, al departament de l'Alt Rin. L'any 2004 tenia 1.615 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 751 | 938 | 1.092 | 1.518 | 1.509 | 1.586 |

## Administració

Llista d'alcaldes :
| Període | Identitat |
| 1959-1995 | Pierre Buscheck |
| 1995-2001 | Francois Thomann |
| 2001-2008 | Jean-François Willem |
| 2008- | Gérard Hirtz |
# Ieper

Ieper (en neerlandès, pronunciat [ˈipər]; en francès Ypres, pronunciat [ipʁ]) és una ciutat belga de la província flamenca de Flandes occidental.

## Nuclis

L'1 de gener de 1977 la ciutat de Ieper es va fusionar amb els nuclis següents:
* Brielen
* Dikkebus
* Sint-Jan
* Hollebeke
* Voormezele
* Zillebeke
* Boezinge
* Zuidschote
* Elverdinge
* Vlamertinge

## Història

La ciutat va néixer al marge del Ieperleet, mig canal, mig riu, mig braç de mar que connectava la ciutat amb Bruges i Nieuwpoort. A l'edat mitjana, el control d'aquesta connexió (al llit de la qual els canals Plassendale-Nieuwpoort i Bruges-Oostende van excavar-se) va suscitar molts conflictes entre ambdues ciutats. Avui, el canal Ieper-IJzer, que connecta la ciutat amb el riu IJzer, ha perdut el seu paper econòmic. El llit del Ieperleet al centre s'ha cobert per fer un pàrquing, però hi ha un projecte de tornar a obrir-lo.
A l'edat mitjana, la ciutat tenia un paper important per la seva indústria de la llana, de la qual és testimoni la Lakenhalle (trad.: 'mercat cobert de la llana') a la plaça Major. Aquest edifici gòtic amb un belfort, va ser reconstruït després dels bombardejos de la Primera Guerra mundial que van destruir tota la ciutat. De 1559 a 1801 va ser la seu d'un bisbat.
Durant la Primera Guerra Mundial, Ieper fou centre d'intenses i llargues batalles entre les tropes prussianes i els aliats. Això la fa tristament famosa per ser associada amb el gas tòxic iperita, que va ser utilitzat per primera vegada durant aquest conflicte a Ieper, per la qual cosa el nom del gas es formà a partir del nom de la ciutat. Aquest gas se'l coneix també com a gas mostassa pel fet de tenir una olor similar a la mostassa. Durant el primer atac de clor/fosgen combinat dels alemanys, llançat contra les tropes britàniques a Nieltje, prop de Ieper el 19 de desembre de 1915, es van alliberar 88 tones de gas envasades en cilindres: causaren 1.069 baixes i 120 morts.

## Persones destacats

* Jacobus Papa (segle xvi), ludimagister i poeta.
* Jean de Bonmarche (1520-1569), compositor.
* Antoon Sanders (1564-1684), canonge, historiador, filòsof i teòleg.
* Louis Van den Broeck (1759-1832), compositor musical.
* Joseph Marie de Tilly (1837-1906), militar i matemàtic.

## Referències

* ↑ «Ieper» (en neerlandès). Inventaris van het Bouwkundig Erfgoed. Brussel·les: Agentschap Onroerend Erfgoed, 2005. [Consulta: 25 març 2016]. (Fitxa de l'Agència del patrimoni immoble de Flandes)
* ↑ Marrs, Timothy T.; Maynard, Robert L.; Sidell, Frederick. Chemical Warfare Agents: Toxicology and Treatment (en anglès). 2a ed.. John Wiley & Sons, 2007, p. 697. ISBN 0470060026.
# Ichtegem

Ichtegem és un municipi belga de la província de Flandes Occidental a la regió de Flandes.

## Seccions

| # | Nom | Superfície | Població |
| I | Ichtegem | 22,32 | 5.751 |
| II | Eernegem | 18,35 | 6.661 |
| III | Bekegem | 4,66 | 1.080 |
    Font: http://www.ichtegem.be, 2006

## Evolució demogràfica

* Font:NIS i ajuntament d'Ichtegem
* 1977: annexió de Bekegem i Eernegem; cessió de Wijnendale a Torhout (+21,71 km² i 5.999 habitants)

## Localització

* a. Koekelare
* b. Moere (Gistel)
* c. Westkerke (Oudenburg)
* d. Roksem (Oudenburg)
* e. Zerkegem (Jabbeke)
* f. Aartrijke (Zedelgem)
* g. Wijnendale (Torhout)
* h. Torhout
* i. Kortemark
* j. Handzame (Edewalle, Kortemark)